#  Príloha č. 6 – odôvodnenie nerozdelenia zákazky na časti

Verejný obstarávateľ nerozdelil zadávanú zákazku na časti z dôvodu, že poskytovanie služieb dátového centra, ktoré sú predmetom obstarávania tvorí jeden funkčný celok, ktorého funkčnosť by mohla byť v prípade rozdelenia zákazky ohrozená. Tieto služby spočívajú v poskytovaní rack housingu prostredníctvom dvoch až troch rackov (v prípade uplatnenia opcie) a prepojenia budovy datacentra so sídlom verejného obstarávateľa.

Máme za to, že by bolo nehospodárne, časovo neefektívne a aj nelogické rozdeliť danú zákazku z pohľadu počtu prenajatých rackov, keďže verejný obstarávateľ požaduje, aby všetky jeho IT komponenty boli „uskladnené“ na jednom mieste, a to pre uľahčenie presunu a zapájania tejto techniky v jednotlivých rackoch, či ich kontroly a údržby zamestnancami verejného obstarávateľa. Taktiež v prípade takéhoto rozdelenia predmetu zákazky, by to predstavovalo zvýšené finančné náklady, keďže k všetkým datacentrám by muselo byť zabezpečené prepojenie so sídlom magistrátu 2 vetvami optických vlákien. Zároveň nie je možné rozdeliť na samostatné časti prenájom rackov v budove data centra a služby jeho prepojenia, pretože služby rack housingu bez prepojenia na budovu magistrátu by úplne znemožnili dosiahnutie účelu tejto zákazky. Funkčná konektivita medzi týmito dvomi bodmi je nevyhnutnou podmienkou pre možnosť uskladnenia IT techniky mimo budovy magistrátu v bezpečných podmienkach. Zároveň bez poznania presného umiestnenia budovy data centra, ktoré ponúkne uchádzač, by nebolo možné určiť ani dĺžku prepojenia optickými vláknami medzi budovou novej radnice a data centrom, čo by neumožňovalo poskytnúť záujemcom úplný opis predmetu danej časti zákazky. Verejný obstarávateľ by tak musel samostatne obstarávať najprv služby rack housingu a až následne po uzavretí zmluvy s úspešným uchádzačom, keď už bude poznať jeho adresu, by mohol obstarávať služby prepojenia týchto dvoch budov, čo je zjavne nelogické a neprimerané pre dosiahnutie požadovaného účelu. Bez súčasného obstarania všetkých požadovaných služieb by nemohol byť naplnený účel umiestnenia IT techniky v technicky a bezpečnostne vyhovujúcich podmienkach. Rozdelením zákazky na časti, by tiež bolo komplikované zistiť kde nastala prípadná porucha, či výpadok služieb a ktorý z dodávateľov za tento výpadok zodpovedá. Vzhľadom na vyššie uvedené, nie je možné predmet danej zákazky rozdeliť na jednotlivé časti.